Ankstesnėse serijose…
Noriu žinoti, ką, tavo manymu, matei.
Nieko nemačiau, Imperijau.
Vilko kvėpsnis padeda nuo skausmo.
Proksima Opal mirė.
Kita kandidatė sulaukia vis daugiau palaikymo.
Schizmai reikia asmeniško dėmesio.
Fara išjungs tvorą.
Atsitraukite!
Pranešimai iš Fondo ateina tik retkarčiais.
Primink Fondui, kad Imperija neleis nieko nuo savęs slėpti.
PAGAL AIZEKO AZIMOVO ROMANUS
Vaikystėje girdėjau istorijas apie Trantorą,
miestą - planetą galaktikos viduryje.
Man sakė, kad jo gyventojai nusidėjo, sekdami paskui apsimetėlį pranašą…
vyrą, laikiusį save viršesniu už Miegančiojo žodžius.
Netikėjau tomis istorijomis,
kol nesusipažinau su juo.
Ką tik atlikote šuolį, Imperijau.
Po kelių valandų pasieksime Saros sistemą.
Man sakė, kad Imperatorius gali sukurti arba sunaikinti pasaulius,
kad jis įveikė pačią mirtį ir gyvens amžinai.
O pažvelgusi į jo akis…
pamačiau vyrą, per visus savo gyvenimus nepažinusį abejonės…
kol nesusidūrė su Hariu Seldonu.
Esu pasirengęs apžvelgti…
Minutėlę, Imperijau. Nesitikėjau, kad ateisite taip greitai.
Net vaikystėje stebėdavote, kaip ruošiuosi.
Ar gerai jaučiatės, Imperijau?
Tai tik šuolis.
Žinau, kad pilotai tam sukurti, bet aš jų bemaž nelaikau žmonėmis.
Suprantu, tai gali trikdyti.
Koks jausmas…
neužmigti per šuolį?
Kai kosmosas susiglaudžia?
Žmogaus protas nepakenčia trūkio.
Bet…
jūsiškis gali jį ištverti.
Jei galėčiau paaiškinti, jums nereikėtų miegoti šuolio metu.
Leviatano kristalas.
Druska iš Mergelės leviatano kasyklų.
Kokia jo reikšmė?
Jis simbolizuoja trijų deivių kelionę.
Mergelės, Motinos ir Senės.
Sekėjai meldžiasi, liesdami kristalą apeigų metu.
Jis reprezentuoja pagrindinę Luminizmo temą,
ciklus, uroborus, pilnatvės siekiančią gamtą.
Iš kur jis atsirado?
Luministai tiki, kad kadaise deivės sudarė vieną esybę,
bet kai Sara susidūrė su planeta…
Pavadinimas iš dė raidės.
Dolu.
Nuo smūgio deivės atsiskyrė ir atsirado trys mėnuliai.
Vienintelis gyvenamas - Mergelės.
Koks tikėjimo amžius?
15 000 metų.
Ankstesnis už pačią Imperiją.
Kiek tikinčiųjų?
Trys trilijonai.
Niekad jūsų neklausiau,
kaip nutiko, kad jūs tikite?
Kaip? Ar kodėl?
Antrasis variantas.
Nuo tos akimirkos, kai ateinate į pasaulį, jūs su broliais žinote savo tikslą.
Tačiau mes, likusieji, tikslą turime rasti patys.
Bet… jūs žinote savo tikslą.
Tarnauti mano broliams, tarnauti man, visų pirma, tarnauti Imperijai.
Tai tiesiogine prasme įrašyta į jūsų programą.
Ir ši tarnystė teikia man pasitenkinimą.
Tačiau ieškant prasmės ne visada svarbiausias atsakymas.
Svarbus ir ieškojimo procesas, kuris tave apšviečia.
Deivės nepasirinko būti padalintos į trijulę.
Jos trokšta vėl tapti viena esybe.
Sakoma, kad druskingas Mergelės paviršius padengtas jų ašaromis.
Tačiau jų pasiaukojimas suteikė mums pilnatvę.
Kiekvieną gyvenimo akimirką turime galią rinktis savo kelią.
Deivės kiekviename žingsnyje rodo mums kelią į tarnystę ir tiesą,
tarsi vestų link didelės spiralės centro.
O koks mums iššūkį metusios Zefiros Halimos kelias?
Ji atvykusi iš Dvyliktojo Miruso, gimusi tikinčiųjų šeimoje.
Po žemės drebėjimų savo planetoje ji tapo savotiška gelbėtoja,
vadovavo atstatymams.
Tačiau ji buvo pakelta į Zefiras mažiau nei prieš metus.
Ji ką tik prasimušė iš dugno.
Atleiskite, Imperijau, bet įskridome į Mergelės atmosferą
ir netrukus atvyksime į Druskos rūmus.
Pasiruošusi susitikti su triukšminga minia?
Ketinau likti erdvėlaivyje.
Kodėl?
Žinia, Mergelės gyventojų dauguma žino, jog išpažįstu jų tikėjimą.
Tai gali būti panaudota prieš jus.
Nekalbėkite niekų.
Jūs vienintelė galite paaiškinti luministų įsitikinimus.
Eisite kartu.
Zefira Halima.
Sveiki atvykę į Mergelės mėnulį, Imperijau.
Žinau, pasirengimas formaliai ceremonijai gali pasirodyti bauginantis,
todėl paprašiau Zefirų žiedo,
ir man buvo suteikta garbė pasitikti jus vienai.
Vienai?
Neabejotinai Imperijus pripratęs prie šiokio tokio iškilmingumo,
bet atsižvelgiant į liūdnas Proksimos mirties aplinkybes,
atrodė, kad įmantresnis priėmimas būtų…
nederamas.
Suprantama.
Noriu širdingai padėkoti, kad atvykote pas mus.
Jūsų atvykimas leidžia suprasti, koks Luminizmas svarbus Imperijai.
Išreikšdama dėkingumą norėčiau pasiūlyti jums gėrimą.
Vanduo - iš pačios Motinos įsčių.
Sakoma, kad šiame puodelyje esanti druska išjudina nedorus ketinimus
protuose tų, kurie iš jo geria.
Deja, Imperijus negali priimti nepatikrintų gėrimų.
Bijau, kad visi nešvarūs kėslai, kurių galiu turėti, liks neatskleisti.
Nuojauta man kužda, kad jūs to ir norite.
Kaip ten bebūtų, nekantrauju geriau susipažinti.
Būkite trigubai palaiminti.
Kokio žodžio aš ieškau?
Verta priešininkė?
Tiks.
Nemanau, kad ji bandė jus nunuodyti.
Ne, ne tiesiogine prasme.
Bet nemanau, kad kas nors, turintis tyrų ketinimų,
įsiprašytų į mano sutikimo komitetą.
Išlikit budrūs.
Mūsų taikinys gali būti ginkluotas.
Arba negyvas.
Jis gyvas.
Imperijos erdvėlaiviai taip pat gerai apsaugo saviškių gyvybes…
kaip atima svetimas.
Vade, jūs gyvas, nes esate mums naudingas.
O jūs jau negyvi.
Tik to dar nežinote.
Aišku, kad žinome.
Mes - vaiduoklių armija.
Ei. Čionai.
Tu sveikas?
Džija.
Kas čia nutiko?
Vaje.
Viskas gerai. Tu sveikas.
Vieną dieną turėsi ką papasakoti, jei išgyvensime.
O dabar dinkim iš čia, kol mūsų nenušovė.
Turime sąrašą.
Patikrinkit pavardes.
Man reikia aplinkos, variklių ir astronautikos inžinierių.
Susisiekite su Alderio komanda.
Tegul paruošia korvetes pakilimui.
Jie vis dar dauboje.
Pasakykit, kad greičiau dirbtų.
„Nenugalimasis“ nelauks amžinai.
Kodėl ji vis dar gyva?
Ta saugykla.
Tai pats blogiausias nežinomasis.
Atrodo, kad ji yra raktas.
Kai neutralizuosime saugyklą,
nudėsime ją.
Esate tikra, kad pavyks, Medžiotoja?
„Nenugalimasis“ yra mūsų išpirkimas,
užsidirbome jį savo skausmu.
Pasiruošęs?
Ar čia - jūsų pradinės įgulos pavardės?
Visų žmonių, dirbusių „Išgelbėjime“.
Kaip matote, įsikūrę Terminuse kelių netekome dėl senatvės ar nelaimių.
Parodykit aplinkos inžinierių.
DŽASENTA ROV APLINKOS INŽINIERĖ
Astronautikos?
Kas buvo jo padėjėjas?
Aš. Aš perėmiau tą sritį.
Varomosios jėgos?
Studijavo Krito orbitinėje akademijoje.
5 000 valandų praleido imperiniuose transporto ir prekybiniuose laivuose,
lėtesniuose ir greitesniuose už šviesos greitį.
Renkate įgulą erdvėlaiviui.
Tai kodėl numušėte vado Dorvino laivą?
Nes man reikėjo jo paties, o ne jo mažo šokliuko.
Tai, ką padarėte, yra karo veiksmas.
Turime tuos, kurių reikia.
Įjunkite tvorą ir užprogramuokite iš naujo.
Nenoriu, kad tie žmonės paspruktų, kol nebaigėme.
- Labas. - Labukas.
Paaiškinsiu tik kartą.
Fondas turi žinių, kurių mums trūksta.
Todėl mums reikia būrelio jūsiškių,
kad padėtų mums sutaisyti erdvėlaivį.
Jei remontas pavyks kaip suplanuota,
išskrisime iš Terminuso, o jūs gyvensite kaip gyvenę.
Jei atsisakysite, mirsime visi,
tiek anakreoniečiai, tiek Terminusas.
Džasenta Rov, išeikite į priekį.
Jūs buvote vyriausioji aplinkos inžinierė „Išgelbėjime“?
Buvau. Bet jums nedirbsiu.
Esu ištikima Fondui.
Iššoviau į vieną koją.
Jūsų vyras turi dar vieną.
Suprantame viena kitą?
Akiva Ly.
Sugebėsite prižiūrėti kvantinių klosčių variklį Altero klasės karo erdvėlaivy?
Taip.
Luisai Pireni.
Prašyčiau, prabėgo 30 metų nuo tada, kai…
Esat tikras, kad čia visi, kurių mums reikia?
Maniau, kad bandėte mane nunuodyti.
Vilko kvėpsnio lapai padėjo.
Šiandien mažiau maudžia.
Džiaugiuosi, Imperijau.
Man būtų garbė padėti jums dar kuo nors.
Galite padėti,
jei priimsite atsiprašymą, kad anądien taip su jumis kalbėjau.
Čia tobula simetrija.
Krūmai kerpami kasdien.
Kvailas bandymas suvaldyti tai, kas nesuvaldoma.
Augalas stiebsis į šviesą…
tiesa?
Taip, Imperijau.
Žinau, kad liepiau jų atsikratyti…
bet tegul auga.
Teneužgęsta šviesa.
Įtariu, kad neužges.
Kai jus pakviečiu, tikiuosi, kad ateisite nedelsiant.
Kaip matote, turiu jums staigmeną.
Iššūkį per pirmąją medžioklę.
Gilis raptorsas. Jie taip gerai susilieja su aplinka,
kad sunku juos net surasti, nekalbant apie pašovimą.
Ieškokite judesio, ne spalvos.
Įprastomis aplinkybėmis su medžiokle jus supažindintų brolis Dienys.
Bet, kadangi jis nusprendė pasipriešinti tradicijai ir išvykti iš Trantoro,
ši atsakomybė tenka man.
- Sulaukėte iš jo žinių? - Ne.
Nesulauksite ir jūs.
Laikykite tai reta proga
lavinti savarankiškumą.
Pirmasis šiandien.
Abejoju, ar bent pastebėjote tą padarą prieš man iššaunant…
Pasisekė.
Tiesa.
Skirkite man dieną, ir tą sėkmę paversiu įgūdžiu.
Verčiau pats ją paversiu.
Tada geros jums medžioklės.
Ir jums.
Kad mane kur keturi mėnuliai, ji sunki.
- Poli? - Šūdas.
Po galais, Poli. Skaudėjo.
Atsiprašau.
Kur mes?
Geoterminiuose tuneliuose.
Pamatėme tave kameroje ir atitempėme čia.
Tu daug sunkesnė nei atrodai.
Ačiū.
Sergėtoja?
Kas tas „Nenugalimasis“?
Kur išgirdai tą pavadinimą?
Fara jį sakė, kai buvo šalia tavęs. Supratau tik tą vieną žodį.
Tai - legendinis naikintojas. Bet jis dingo prieš daugybę amžių.
Tarytum laivas vaiduoklis.
Manau, kad Fara jį rado.
- Ant žemės! - Gulkitės.
- Salvore. - Tėti.
Hugai!
- Ir tu! - Mere Hardinai.
Ačiū, Seldonai.
Ką čia veikiate?
Anakreoniečiai vėl įjungė tvorą, mus paliko kitoje pusėje.
Pamanėme, kad korpuse slėptis bus saugiausia.
Pasakiau jam, kad čia užsukdavai patruliuodama naktimis.
Pataupykite tas švelnybes vėlesniam laikui.
Dabar mums reikia plano, kaip patekti į vidų.
Į vidų negrįšime.
Kaip suprasti, negrįšime?
Anakreoniečių korvetės stovi geoterminiame lauke.
Pamiršk korvetes. Turime apginti Fondą.
Taip Fondą ir apginsime.
Fara nori karinio erdvėlaivio. Aš taip manau. Planetų naikintojo.
Jei jis pateks jai į rankas, ji sukiršins visą galaktiką.
Tai - pirmoji Seldono krizė.
Saugykla dabar bunda, mano veiksmus diktuoja instinktai…
Haris atvežė mane čia, kad sustabdyčiau anakreoniečius ir padės išsiaiškint, kaip.
Todėl vadovausiuosi tais instinktais,
ir mes sunaikinsime tas korvetes. Aišku?
Taip, ponia.
Ne jūs. Judu liksite čia.
Bet mes tave išgelbėjome.
Ir už tai esu dėkinga.
Bet tai - pavojingas darbas,
nesitepsiu rankų jūsų krauju.
Gerbiamas Imperijau.
Tikėjausi atvažiavęs pamatyti triukšmingą minią,
o vietoj to mane pasitiko eretikė.
Be galo atsiprašome, Imperijau.
Užtikrinu, kad jūsų laukia deramas pasveikinimas.
Leiskite pristatyti Zefirą Gilat.
Būkite trigubai palaimintas, Imperijau.
Man labai malonu, Zefira.
Priimkite užuojautą dėl Proksimos Opal mirties.
Ačiū, Imperijau. Tai liūdna proga, bet kartu ir teikianti vilties.
Ypač jums.
Neprieštaraudama susitaikysiu su bet kokiu Zefirų žiedo sprendimu.
Sakykite, į kurią pusę, jūsų manymu, jie krypsta?
Vis dar labiausiai tikėtina, kad Zefira Gilat bus paskelbta Proksima.
Tačiau reikia nedaug, kad reikalai pasuktų mažiau pageidaujama linkme.
Suprantu.
Norime padėti jums, kaip tik galime.
Jūs labai malonus.
Negalime nuneigti, kad Halima turi įgimtą charizmą.
Jaučiu, kad aš privalau pasiūlyti ką nors konkretaus.
Su visa pagarba, Imperijau, infrastruktūra byra.
Gėlo vandens kaina seniai pakilo, jo sunku gauti.
Ši Halima turi kažką, kas malšina jų troškulį.
Manau, mes turime sprendimą.
Paimsime Halimos metaforą ir paversime ją tikrove.
Zefira Gilat, jūsų tapimo kita Proksima garbei
Imperija visame mėnulyje pastatys gėlinimo sistemą.
Jūsų žmonėms niekada daugiau nepritrūks švaraus geriamojo vandens.
Neturiu žodžių, Imperijau.
Būkite trigubai palaiminta, Zefira Gilat.
Gerai jautiesi?
Aš nesutvertas tokiam vėjui.
Pirmuosius metus praleidau sugniaužęs kumščius.
Vieną dieną tavo motina pasakė:
„Atgniaužk kumščius, žmogau. Negali aptalžyti vėjo.“
Tu eik, Hugai. Mes pasivysime.
Augdamas Trantore, vaikystę leisdamas tarp keturių sienų…
tampi silpnas.
Tu niekada per daug nepasakoji apie Trantorą.
Kokia prasmė?
Mes ten niekada negrįšime.
Ten buvo blogai?
Atvirkščiai. Buvo neįtikėtina.
Tavo seneliai statė Žvaigždžių tiltą, todėl gyvenome gan prabangiai.
Visur buvo stebuklai.
Sklandantys fontanai,
sinchronizuoti vandens pasirodymai su banginiais
ir daiktai, plaukiojantys virš galvos nulinėje gravitacijoje.
O maistas… O Dieve.
Viskas - kuo geriausia.
Manai, dabar aš storas?
Bet esmė tokia, Sale.
Mes žinojome, kad tas pasaulis pastatytas ant melų ir apgavysčių,
užkulisiuose plušėjo trilijonai žmonių,
kad viskas spindėtų.
Tu tik pakrapštai paviršių, tai tiesiog negalėjo tęstis.
Tada Haris ėmė kelti bangas dėl žlugimo.
Žinai, ničnieko nesupratau iš to, ką jis sakė.
Bet tu patikėjai Planu.
Aš tikėjau mergina vardu Marė Hardin,
su kuria beviltiškai troškau permiegoti.
Tėti.
Ji tikėjo Planu.
Įstojai į Fondą dėl merginos?
Taip.
Ar kada nors gailėjaisi? Kad atvykai čia?
Juk gavau tave, ar ne?
Eime.
Atrodo prastai.
Jie deda užtaisus prie vandens jėgainių.
Tai sunaikins visą miestą.
Turime padaryti kažką rimto, kad jiems sukliudytume.
Jei man pavyktų priartėti, galėčiau iššauti į vieną iš sprogmenų,
gal sunaikinčiau vieną ar dvi korvetes.
Geresnė šaulė nesiartintų ir sunaikintų visas tris.
Salvore.
Ne. Nieko nebus, tėti.
Tu per senas, per storas ir nieko neįžlibini.
Tau nepavyks.
Tu tikrai esi savo motinos dukra.
Jūsų susikaupimas ir įgūdžiai - nepaprasti, Imperijau.
Šeši taiklūs šūviai.
Padarysite įspūdį broliui Vakariui. Sumušėte jo rekordą.
Kiek nušovė jis?
Per geriausią medžioklę - tris.
Ir po daugybės treniruočių.
Klastingas niekšas.
Būtų buvęs ketvirtas.
Išmeskit juos į krūmus. Imkit greičiau. Nušoviau tris.
Nušoviau tris. Supratote? Eikite!
Broli Aušry, kaip sekėsi medžioklė?
Trys.
Pirmu bandymu pasiekėte mano rekordą.
Romusas man daug padėjo.
Fantastiškai padirbėjote, broli Aušry.
Jūs - gimęs medžioti.
Atšvęskime.
Jūs medžiojate kaip vyras. Ar dabar laikote save vyru?
Nežinau. Tikriausiai?
Tik vyras gali pakeisti vyrą.
Manau, atėjo metas jums aplankyti Gosamerio rūmus.
Imperijaus darbas - pilnas iššūkių.
O mes, galų gale, esame žmonės.
Turime pasakyti, ko bijome, nekenčiame, kuo piktinamės.
Jų atminimai ištrinami prieš joms išvykstant iš Trantoro.
Šią sistemą sukūrė Kleonas I-asis.
Iš tiesų ji tobula.
Taigi?
Kurios norėtumėte?
Kokių malonumų pageidaujate, Imperijau?
Jūs nieko neprisiminsite?
Prisiminimai išnyks nakčiai pasibaigus, Imperijau.
Galėčiau pasakyti jums bet ką,
o jūs rytoj neprisimintumėte?
Teisingai.
Ir jūsų tai netrikdo?
Šio akto prisiminimai priklauso ne man.
Jie priklauso Imperijui.
Ar pageidautumėte patirti malonumą bendraujant? Išmanau daug temų.
Nusigręžkite.
Pasakysiu, kad puikiai pasirodėte.
Ir jūs prisiminsite tą patį.
Jis manęs nepalietė.
Tai ką jis tada darė?
Jis tik kalbėjo.
Pasakykite viską, ką sakė.
Viskas gerai, Sale?
Beveik prisiartinau.
Tik patikrinsiu vėją ir būsiu pasiruošusi.
Salvore? Sale?
- Tai ir vėl nutiko. - Kas?
Proto užtemimas, priepuolis - kažkas.
Jei jos neatitrauksime, ją pastebės.
Paimk Salvorę. Aš pasirūpinsiu korvetėmis.
Tėra vienas scenarijus, pagal kurį išskrisi kaip suplanuota,
pagal jį tau likti erdvėlaivy bus neįmanoma.
Aš nenusižudysiu.
Mane nužudysi tu.
Tu - Haris Seldonas. Gali viską sutvarkyti.
Sakau, kad negaliu.
Argi nesupranti?
Viskas sužlugs, nes liksi su ja.
Visų aukos nueis veltui.
Žinai, kad sakau tiesą.
Pasitiki matematika?
Nekenčiu matematikos.
Pasitiki manimi?
Gailiuosi, kad susipažinau su tavim,
vogiau tas tavo prakeiktas knygas.
Bet taip nutiko.
O dabar mes čia,
visa galaktika sukasi aplink individo veiksmus. Tavo veiksmus.
Eik tiesiai į krio-kapsulę. Ji suprogramuota tau.
Ir nesustok su ja atsisveikinti.
Neįvelk jos į tai.
Salvore?
- Tai vėl nutiko. - Žinau. Gali šaudyti?
- Taip. - Tada bėk. Bėk.
Kur mano tėtis?
Nuėjo prie korvečių. Jis išėjo, kai tu parkritai.
Jis jų nepasieks.
Jų per daug.
Pridenk mane, Sale. Sunaikinsiu tuos erdvėlaivius.
Ne, tėti. Ne.
Padėk!
Tėti!
Salvore Hardin, Terminuso Sergėtoja.
- Tėti. - Turi apginti Planą.
Tėti, prašau.
Atgniaužk kumščius, Salvore.
Ne, tėveli!
Nekovok su vėju.
Tėveli!
Ne.
Turėtumėte pamatyti vaizdą iš čia.
Imperijau, aš neturėčiau čia būti.
Ateikit. Viskas gerai.
Maniau, kad jums tai gali patikti.
Gėlynai.
Takai.
Didžioji pieva.
Pažiūrėkite, kaip kruopščiai suformuota, kaip tvarkinga.
Viskas savo vietoje.
Man tai visada patiko.
Ateikite, pažiūrėkite iš čia.
Neturiu jėgos lauko, Imperijau.
Dabar turite.
Paimkite.
Nepaimsiu, jei jūs neužsidėsite.
Labai gražu.
Jei įžvelgiate grožį, tada gražu.
Pasakykite, kas ten.
Rožyne?
Rosa arvensis, ten - rosa persica.
- Rosa kordesii… - Kokios spalvos.
Balta ir geltona.
Ryškiai geltona su tamsiai raudonu viduriu
ir sodri, žvilganti raudona.
Kas dar turi tokią spalvą? Tą raudoną.
Gamtoje?
Raudonasis klevas.
Raudonoji piranga.
Raudonojo krabo kiautas.
Raudonasis sandalmedis.
Nežinojau, kad Imperijus nemato spalvų.
Imperijus mato.
Kleonai - tikslios replikos.
Niekas nebuvo daltonikas…
iki manęs.
Argi tai nėra gan įprasta tarp vyrų?
Yra paprasti gydymo būdai.
Mums tai neįprasta.
Ir nė vienas iš būdų nėra paprastas.
Tai mano paslaptis.
Dabar jūs ją žinote.
Ką man dabar daryti?
Jei mėginčiau išsaugoti paslaptį, save nustumčiau.
Tai - saugiausias būdas užtikrinti, kad tylėsiu.
Galėtumėte nustumti mane.
Sale.
Jis prisijungė prie Fondo dėl merginos.
Argi ne keista?
Galiausiai jis patikėjo, bet…
jis visa tai padarė dėl mano mamos.
Man labai gaila.
Aš susimoviau, Hugai.
Jei nebūčiau praradusi sąmonės, mano tėvas vis dar būtų gyvas.
Ne.
Aš buvau tokia tikra, kad geriausia - sunaikinti jų laivus.
Gal taip ir buvo.
Gal kiti planai buvo blogesni.
O Haris sakė… Jis sakė, kad visa galaktika gali suktis
aplink vieno žmogaus veiksmus.
Taigi, tu esi vienas iš tų žmonių, ar ne?
Haris tau rodo kelią, kad nenukryptume nuo Plano.
Nes aš - kas? Ypatinga?
Per mane anakreoniečiai užgrobė miestą…
Ne. Jie miestą užgrobė dėl Luiso ir idiotų bokšte.
O dabar vienintelis Fondo šansas
išgyventi šią krizę esi tu.
Man nerūpi krizė.
Aš tik noriu, kad Fara už tai sumokėtų.
Ką tik susprogdinome jos erdvėlaivius.
Tavo laivas - vienintelis būdas ištrūkti iš planetos.
Jei pasieksime „Elgetą“ anksčiau už juos, jie įstrigs čia. Eime.
Gedėdami Proksimos Opal užuojautos ir jėgos,
būkime dėkingi už jos atneštą gėrį.
Pagerbdamas Opal kelią į atgimimą
ir išreikšdamas tikėjimą mūsų kita Proksima,
mūsų gerbiamas Imperijus visame mėnulyje įdiegs gėlinimo sistemą.
Pašlovinkime Imperijų
ir prisiminkime žodžius iš „Naujojo formato“.
„Mūsų gynėjų dovanos…
mūsų širdis…
mūsų širdis padaugina, o dvasią - padrąsina.
Jų sielų valiai, susijungus su mūsų,
mūsų kelias“…
Zefira Gilat kalba šventais žodžiais,
mes jai už juos dėkojame.
Dėkingumą reiškiame ir Imperijui.
Švęsdami Proksimos Opal perėjimą į kitą gyvenimą,
minutėlei sustokime ir padėkokime už Motinos dovaną,
atgimimo dovaną.
Buvo laikas, prieš tūkstančius metų,
kai mūsų sielos buvo it vaškinės žvakės.
Jos kartą sudegdavo, o paskui būdavo užgesinamos.
Tačiau Motina pažvelgė žemyn ir pamatė, kad to neužtenka.
Viena gyvybė viename kūne,
užauginta viename pasaulyje,
tokia siela neturi ant ko pasilypėti, lipdama iš neišmanymo apkasų,
kad subręstų iki šventumo.
Todėl Motina paėmė tiesią gyvybės liniją
ir sulenkė ją į ratą,
apdovanodama mus atgimimo dovana.
Tačiau ką ši dovana reiškia?
Vieni mano, kad reinkarnacijos tikslas -
pasiekti aukščiausius nušvitimo lygius.
Bet mes geriau žinome, ar ne?
Nes ši kelionė neturi pabaigos.
Mat mūsų gebėjimas augti
yra begalinis.
Net siela, atrodžiusi šventa prieš 400 metų,
šiandien šventa nebebūtų.
Tokia Motinos pamoka.
Keičiantis galaktikai, privalome keistis ir mes.
Privalome suvokti permainų,
evoliucijos,
skirtumų vertę.
Didžiausia žmonijos nesėkmė,
didžiausia nuodėmė Motinos atžvilgiu yra stagnacija.
Todėl džiaugiamės,
kad Proksimos Opal siela neužsistovės ir nesutrūnys.
Džiaugiamės, kad jos siela nėra pririšta prie vieno, nekintamo kūno.
Džiaugiamės, kad jos siela nuolat keičiasi ir vystosi.
Gal mūsų gyvenimai šiuose kūnuose trumpi…
bet mūsų sielos - begalinės.
Formuodami ir kurdami savo sielas, nepaliaujamai siekdami šventumo,
atminkite.
Jūs ne visada gyvensite šitaip. Bet šitaip gyvenate dabar.
Sprendimą priimate dabar.
Keičiatės dabar.
Tebūnie tai ne veltui!
Už Motiną!
Eime.
Nužudykit ją.
„Elgeta“, vykdyk komandą.
Laivas perduodamas Salvorei Hardin. Įrašyk.
Ką, po velnių, čia padarėt?
Perdaviau laivo valdymą Salvorei.
Nuo šiol jis nieko nedarys be jos leidimo.
Atšaukit komandą. Priverskit ją atšaukti!
Komandą užtvirtinau. Jos pakeisti negalima.
Taigi, užstrigote čia, kol atvyks visos Imperijos pajėgos.
Tučtuojau perprogramuokit erdvėlaivį.
Jis manęs neklausys.
Tespidietiški erdvėlaiviai paklūsta tik vienam kapitonui vienu metu.
Nuo šiol kapitonė - ji.
Kad ir kokias nesąmones suplanavote,
be jos to padaryti negalėsite.
Tada galiu nudėti jus.
Nebūk kvaiša. Ničnieko neišmanau apie erdvėlaivio pilotavimą.
Man reikia, kad jis keliautų kartu.
Jums jo reikia.
Turbūt galiausiai pamatysit žvaigždes, Sergėtoja.
Turite čia kosminių kostiumų?
Iš tų laikų, kai skridote „Išgelbėjimu“?
Taip, bet jie - 30-ies metų senumo.
Turės tikti.
Supraskite.
Likusius karius paliekame čia kaip svertą.
Jei neklausysite mūsų nurodymų, jei kaip nors pasipriešinsite Medžiotojai,
pagalvokite, svarbesnė jūsų lemtis ar jūsų mylimųjų, ir elkitės atitinkamai.
- Luisai. - Dara.
Viskas gerai, brangioji. Tiesiog daryk viską, ką jie prašo.
Prašau, ne…
Prašau.
Atstok. Paleisk.
Mamyte!
Kur tavo tėvas?
Kur Abasas?
Mama, man labai gaila. Aš bandžiau.
Pakelkit mus ten.
Kaip ir sakiau, dabar čia Salvorės laivas.
Tiesiog paimk valdymo svirtis ir pasitikėk savimi.
Gerai.
Prašau įvesti kelionės tikslą.
Erdvėlaivis prašo koordinačių.
Pasakysi, kur keliausime?
Į Antoro juostą.
Prisisekite. Kylant gali kratyti.
Man gerai čia.
Juostos koordinatės išsaugotos „Elgetos“ navigacijos sistemoje
nuo tada, kai ten skraidydavau.
Išskraidink mus iš atmosferos ir viskas bus gerai.
Mes pasiruošę.
Ir varikliai.
Ramiai.
Viskas gerai?
Tegul valdymo svirtis tau pasako, ko nori erdvėlaivis.
Tu jos nevaldai. Jūs bendradarbiaujate.
Jei aš jų nevaldau, tada nereikėtų vadinti jų valdymo svirtimis.
Padidink varomąją jėgą 20 %. Kompensuok rytinio vėjo poslinkį.
Galia padidinta.
Šaunuolė. Sunkiausia dalis - praeityje.
Karūnos.
Išvertė Sandra Siaurodinė